SCB Financial Markets คาดกรอบเงินบาทวันนี้ 34.20-34.50 บ./ดอลลาร์
SCB Financial Markets คาดเงินบาทวันนี้ (16 ก.พ.66) เคลื่อนไหวในกรอบ 34.20-34.50 บาท/ดอลลาร์
SCB Financial Markets คาดเงินบาทวันนี้ (16 ก.พ.66) เคลื่อนไหวในกรอบ 34.20-34.50 บาท/ดอลลาร์
16 ก.พ. 2566

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (16 ก.พ.66) เคลื่อนไหวในกรอบ 34.20-34.50บาท/ดอลลาร์
โดยค่าเงินดอลลาร์แข็งค่าขึ้นเมื่อเทียบกับสกุลเงินหลัก โดยดัชนีดอลลาร์ปรับตัวสูงสุดนับตั้งแต่วันที่ 6 มกราคม 2566 มาอยู่ที่ระดับ 103.785 ผลจากตัวเลขเงินเฟ้อรวมไปถึงตัวเลขค้าปลีกเมื่อคืนที่ผ่านมา
ทั้งนี้ตัวเลขค้าปลีกสหรัฐฯ ปรับสูงขึ้น 3% จากที่คาด 1.8% ย้ำภาพเศรษฐกิจที่แข็งแรงและเงินเฟ้อที่อาจตามมา โดยคาดว่าธนาคารกลางสหรัฐ (เฟด) จะยังเดินหน้าขึ้นดอกเบี้ยสู่ระดับ 5.25% ในเดือนมิถุนายน และคงระดับสูงต่อไปโดยไม่มีการปรับลดในครึ่งปีหลังของ 2023 อย่างที่เคยคาดการณ์ไว้ก่อนหน้า